**D i s p o z i ț i a**

**nr. 240 din 17 iunie 2022**

**privind constituirea comisiilor de concurs şi de soluţionare a contestaţiilor la examenul de promovare în grad profesional organizat în data de 20.07.2022 pentru funcționarii publici din cadrul aparatului de specialitate al Consiliului Județean Cluj**

Preşedintele Consiliului Judeţean Cluj,

Văzând referatul Direcţiei Generale Buget-Finanţe, Resurse Umane nr. 24063/15.06.2022 prin care se supune aprobării constituirea comisiilor de concurs şi de soluţionare a contestaţiilor la examenul de promovare în grad profesional organizat în data de 20.07.2022 pentru funcționarii publici din cadrul aparatului de specialitate al Consiliului Județean Cluj;

În conformitate cu prevederile:

* art. 190 alin. (3), alin. (4), 191 alin. (1) lit. a), art. 617 alin. (2), art. 618 alin. (22) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 25 şi 26 alin. (2) coroborat cu art. 126 din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e :**

**Art. 1.** Se constituie **comisia de concurs** la examenul de promovare în grad profesional organizat în data de **20.07.2022**, pentru funcționarii publici din cadrul Serviciului Autorizări, Disciplină în Construcţii, GIS și Serviciului Audit Intern, cu următoarea componenţă:

**Președinte**: Salanță Claudiu-Daniel, arhitect șef, Direcția Urbanism și Amenajarea Teritoriului;

**Membru:** Mureșanu Anda-Mihaela, șef serviciu la Serviciul Autorizări, Disciplină în Construcţii, GIS;

**Membru:** Boboș Florin-Cornel, auditor la Serviciul Audit Intern;

**Secretar:**  Man Simona-Rodica, consilier la Serviciul Resurse Umane.

**Art. 2.** Se constituie **comisia de concurs** la examenul de promovare în grad profesional organizat în data de **20.07.2022**, pentru funcționarii publici din cadrul Serviciului Administraţie Publică, ATOP și Serviciului Relații Publice, cu următoarea componenţă:

**Președinte:** Raț Ovidiu-Alin, consilier la Serviciul Relații Publice;

**Membru:** Trifu Sorina-Lavinia, consilier la Serviciul Administraţie Publică, ATOP;

**Membru:** Archiudean Călin-Cornel, consilier la Serviciul Administraţie Publică, ATOP;

**Secretar:** Tomuș Maria-Daniela, consilier la Serviciul Resurse Umane.

**Art. 3.** Se constituie **comisia de soluționare a contestațiilor** la examenul de promovare în grad profesional organizat în data de **20.07.2022,** pentru funcționarii publici din cadrul aparatului de specialitate al Consiliului Județean Cluj, cu următoarea componenţă:

**Președinte:** Pop Alexandru, șef serviciu la Serviciul Audit Intern;

**Membru:** Suciu Emil, consilier, Serviciul Autorizări, Disciplină în Construcţii, GIS;

**Membru:** Iușan Ioan, consilier juridic la Serviciul Administraţie Publică, ATOP;

**Secretar:** Man Simona-Rodica, consilier la Serviciul Resurse Umane.

**Art. 4.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane prin Serviciul Resurse Umane.

**Art. 5.** Prezenta dispoziţie se comunică prin e-mail, persoanelor nominalizate la art. 1 - 3, Direcţiei Generale Buget-Finanţe, Resurse Umane-Serviciul Resurse Umane, precum şi Prefectului Judeţului Cluj.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin TIȘE**  **Simona GACI**